প্রশ্ন উঠেছে, যদি বিধানসভাগুলোর ভোট একসঙ্গে না করা যায়, তাহলেও কি মোদি লোকসভার ভোট এগিয়ে আনবেন? উল্লেখ্য, আগামী লোকসভা ভোট নির্ধারিত ২০১৯ সালে। বিজেপি সূত্র বলছে, সংঘ পরিবার জানে উত্তরপ্রদেশে বিশাল জয়ের পর এ মুহূর্তে মোদির যে জনপ্রিয়তা, পরে হয়তো তা ধরে রাখা যাবে না। সরকারবিরোধী অসন্তোষ বেড়ে যাওয়ার আগেই নির্বাচনে গেলে সুবিধা রয়েছে। বর্তমানে বিরোধী দলগুলোও ক্রমেই একজোট হওয়ার চেষ্টা করছে। তাই তাদের যত কম সময় দেয়া যায়, ততই ভালো বলে মনে করছেন বিজেপির নীতি-নির্ধারকরা। আর লোকসভার লড়াই বিজেপিকে প্রস্তুত রাখতে অমিত শাহও ‘ভারত যাত্রা’র কর্মসূচি গ্রহণ করেছেন।